
V A B I L O


Športno društvo slepih in slabovidnih vabi, da se udeležite odprtega turnirja ŠDSS v govorečem pikadu v Kopru; ŠDSS Koper Open 2026, ki se bo začel v soboto, 1. 8. 2026 ob 8.30 uri in se zaključil okrog 18.30 ure. Potekal bo v prostorih MDSS Koper, Repičeva ulica 4, 6000 Koper.

Tekmovanje bo izvedeno v skladu z relevantnimi pravili ZDSSS za govoreči pikado, po določilih tega razpisa ter v skladu z odločitvami tekmovalne komisije.
Tekmovanje bo predvidoma potekalo v kategorijah posamezno (B1, B2, B3, odprta kategorija), vendar pa si organizator glede na okoliščine (število udeležencev…) pridržuje pravico do spremembe / združevanja / odpovedi kategorij. Najboljši trije v vsaki kategoriji bodo prejeli pokale oz. medalje.
Tekmovalni sistem bo določen glede na pogoje in število udeležencev.

Na turnirju lahko nastopijo vsi, ki so pravočasno in pravilno prijavljeni. Edini pogoj je uporaba zatemnjenih smučarskih očal (kategorija B1). Pravilna prijava vsebuje izpolnjeno prijavnico in vplačano prijavnino pred začetkom turnirja oz. v dogovoru z organizatorjem.

Udeležba na tekmovanju je za člane ŠDSS s poravnano članarino brezplačna, za nečlane pa prijavnina znaša 10 € in vključuje stroške organizacije oz. administrativne stroške, stroške nagrad ter kosilo. Drugi stroški npr. potni stroški, stroški spremljevalca, pijača, so v režiji posameznika, niso všteti v prijavnino in so strošek tekmovalca oz. spremljevalca.

V kolikor še niste član ŠDSS in bi to želeli postati, nam to sporočite v prijavnici.
[bookmark: _heading=h.30j0zll]S članstvom pridobite tudi ugodnosti na drugih dogodkih ŠDSS.

Članarino in prijavnino morajo udeleženci po prejetem računu plačati na TRR Športnega
društva slepih in slabovidnih pred začetkom tekmovanja oz. po dogovoru z organizatorjem.

Na tekmovanje se lahko prijavite:

z oddajo izpolnjene priložene prijavnice preko e- pošte: info@sdss-sl.org

ali

z izpolnitvijo obrazca na spletni strani: https://docs.google.com/forms/d/e/1FAIpQLSfowkaDXtsbKK3Q9y7VMNFu4R_cp73ZqSLudEl5PaRmh9kofg/viewform 

Prijave za udeležbo je potrebno oddati najkasneje do četrtka, 23. 7. 2026.


Nepopolnih in prepoznih prijav organizator ne bo upošteval.

V primeru, da se prijavljeni tekmovalec tekmovanja ne more udeležiti, in tega ne sporoči organizatorju pred začetkom tekmovanja, mu bo organizator zaračunal celotne stroške prijavnine.
Prav tako bo organizator tekmovalcu zaračunal celotne stroške prijavnine v primeru, da se tekmovalec tekmovanja udeleži in ga predčasno zapusti.


Tudi spremljevalec mora izpolniti prijavnico in v prijavnici opozoriti, da je samo spremljevalec in ne tekmovalec.

V primeru, da ima udeleženec psa vodiča, se naj na to opozori v prijavnici.

Za kakršnekoli dodatne informacije nas lahko kontaktirate na že omenjeni e-mail, ali pa na telefonsko številko:

051 428 201 (Denis Repa)

Razglasitev rezultatov in podelitev priznanj bo izvedena neposredno po zaključku tekmovanja.
Rezultati bodo objavljeni na spletni strani (https://sdss-sl.org) in družabnih omrežjih ŠDSS.

Udeležba na tekmovanju je na lastno odgovornost.

Udeleženec s prisotnostjo daje ŠDSS soglasje za ustvarjanje, obdelavo in objavo foto, video in avdio materiala z dogodka.

V upanju, da se tekmovanja udeležite, vas lepo pozdravljamo in vas hkrati prosimo, da kljub roku pohitite s prijavami.

